section_heading: Rad
paragraph_text: Preustrojavanjem je osnovao osamnaest novih župa: Čajdraš, Turbe, Ularice, Kopanice, Grbavica-Sarajevo, Sijekovac, Novi Travnik, Ilijaš, Briješće, Globarica, Dragunja, Drijenča, Šikare, Par Selo, Tarčin, Gornja Komušina, Lug-Brankovići (1989.) i posljednja župa Lovnica. Izgrađeno je 30 novih župnih crkava, 26 novih župnih kuća, a još se za mnoge nema točne podatke, zatim 8 samostana od koja tri velebna zdanja (Stup, Gromiljak i Brestovsko). Mnoge zajednice sestara u Sarajevu vršile su dogradnju svojih samostana te popravljena, obnovljena i poboljšana sarajevska katedrala. 1980. godine izgrađena je Franjevačka provincijalna kuća. Inzistirao je graditi župne katehetske dvorane od kojih su mnoge nastale baš za njegova nadbiskupovanja. Za mnoge od ovih građevina dao je preporuku humanitarnim organizacijama, a ordinarijat je u njegovo doba kupio priličan broj obiteljskih kuća iz kojih se poslije razvijaju župni centri.